**REFERAT FRA MØTE I SANDEFJORD ROTARY KLUBB**

**Tid:** 17. aug. 2016 kl. 18.30

**Sted:** Rotaryrommet på Park «Jeg, en andelsbonde på Sverdstad andelsgård»

**Til stede:** Ca. 22 fremmøtte

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Presidenten ønsket velkommen og benyttet anledningen til å gratulere Michael Ballke, Eva Preede og Kristin Vik med bursdagene siste uken før hun ga ordet videre til kveldens foredragsholder, Tone Refsahl

**Andelsbonde på Sverdstad andelsgård» v Tone Refsahl**Tone innledet med å fortelle om Gården Nordre Sverdstad som ligger rett nord for Sandefjord sentrum (Sverdstadveien 50) og drives av Asbjørn Lavoll.  Driften har vært økologisk/biologisk-dynamisk siden 1986. Siden våren 2014 har gården vært vertskap for Sverdstad Andelslandbruk. Dette utgjør ca. 10 daa. grønnsaker og poteter, 40-50 frukttrær og noen bærbusker. I starten var over 50 andeler meldt inn, og populariteten har vokst hurtig fram til i dag hvor det er 200 andeler. Hver andel koster kr 2000.- i året og andelshaver kan plukke de grønnsakene de selv ønsker som er til høsting, men ikke plukke mer enn til selvbruk. Høste-sesongen begynner i juni, og det er lagringsgrønnsaker og poteter tilgjengelig til 1. februar. Hovedhensikten med andelslag er å redusere risikoen for bonden slik at han kan drive økologisk. Det dyrkes rotvekster, løkplanter, belgvekster, kålplanter, squash, frukt og bær, totalt ca. 30-35 ulike vekster. Andelsbøndene kan høste frukt på ca. 40 epletrær, 5 pæretrær og noen trær med plommer og kirsebær. Blir det et godt år kan det bli nok til også å presse eplesaft. Det finnes i tillegg noen busker med bjørnebær, rips, solbær og bringebær som kan høstes. Hovedsesongen for høstingen vil være fra slutten av juli og fram til det blir frost. Vintergrønnsakene som da er igjen vil bli lagret og kan hentes fram mot jul, kanskje enda lenger om avlingen blir stor. Noen tidligvekster håper vi å ha klart før St. Hans. Andelseierne høster og pakker sine egne grønnsaker direkte fra åkeren etter anvisning fra bonden gjennom ukentlige høstemeldinger.

Tone er veldig fornøyd med å være andelsbonde på gården, og finner stor glede i dette.

Kl 18.30 takket president Signe Tone for et flott foredrag fra nærmiljøet.

Referent Anne Grethe Bakken

25. aug. 2016